HANKIJA NIMI: Tervise ja Heaolu Infosüsteemide Keskus

Pakkumusettepaneku nimetus: **„****Patsiendiohutuse andmekogu prototüübi loomine“**

Käesolevaga teeb Tervise ja Heaolu Infosüsteemide Keskus (hankija) Teile ettepaneku esitada pakkumus „Patsiendiohutuse andmekogu prototüübi loomine“ tööde teostamiseks raamlepingu nr 3-9/3679-1 alusel.

**Pakkumus tuleb esitada hiljemalt 28.11.2023 kell 15:00 e-posti aadressile** marianne.jarvroos@tehik.ee. Pakkumus tuleb esitada eesti keeles ja digitaalselt allkirjastatult pakkuja allkirjaõigusliku isiku poolt.

Pakkumus esitatakse hankelepingu eseme tehnilises kirjelduses (lisa 1) toodud tööde teostamiseks. Alternatiivsete pakkumuste esitamine ei ole lubatav.

**Pakkumusena tuleb esitada**:

1. tööde teostamiseks planeeritud meeskonnaliikmed isikuliselt, tuues välja ka meeskonnaliikmete rollid (vajadusel võib hankelepingu käigus poolte kokkuleppel meeskonnaliikmeid lisada). Kui täitja lisab või asendab meeskonnaliikmeid, tuleb nende uute meeskonnaliimete kohta, kelle osas ei ole andmeid varem esitatud, lisada andmed riigihankes avaldatud vormil. Täitja saab tööde teostamisel kasutada üksnes selliseid meeskonnaliikmeid, kes vastavad riigihankes seatud tingimustele;
2. tööde teostamise ühe töötunni hind (ilma käibemaksuta);
3. tööde teostamise kogumaksumus;
4. vajadusel tehnilise kirjelduse punktis 2.1 nimetatud töödele täiendavaid töid, kui need on pakkuja arvates relevantsed ning põhjendatud, lisades põhjenduse.

Alltöövõtjate kasutamisel tuleb pakkumuses vastav info välja tuua.

Töid teostatakse jooksva tunnihinna arvestuse põhiselt. Tööde ajaaruandes tuuakse välja tööde teostamiseks kulunud töötunnid isikute lõikes, seostades nimetatud isikud Jiras logitud tööülesannete ja kirjeldatud tegevustega.

Pakkumuse esitamisega kinnitab pakkuja, et lepingu tähtaja saabumiseks on teostatud Hankelepingu eseme tehnilises kirjelduses toodud tööd. Pakkujal ei ole õigust tööde teostamiseks nõuda täiendavat tasu või väljamakseid.

Küsimuste tekkimise korral palun võtke ühendust enne pakkumuse esitamise tähtaega aadressil marianne.jarvroos@tehik.ee.

**Pakkumusettepanekuga koos edastatavad dokumendid:**

Lisa 1. Tehniline kirjeldus;

Lisa 2. Hankelepingu projekt.